CELEX: 31998R0963
Language: da
Date: 1998-05-07 00:00:00
Title: Kommissionens forordning (EF) nr. 963/98 af 7. maj 1998 om handelsnormer for blomkål og artiskokker

Avis juridique important

|

31998R0963

Kommissionens forordning (EF) nr. 963/98 af 7. maj 1998 om handelsnormer for blomkål og artiskokker  

EF-Tidende nr. L 135 af 08/05/1998 s. 0018 - 0025

KOMMISSIONENS FORORDNING (EF) Nr. 963/98 af 7. maj 1998 om handelsnormer for blomkål og artiskokker KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), som ændret ved Kommissionens forordning (EF) nr. 2520/97 (2), særlig artikel 2, stk. 2, ogud fra følgende betragtninger:Blomkål og artiskokker står i bilag I til forordning (EF) nr. 2200/96 blandt de produkter, der skal være kvalitetsnormer for; i bilag II/1 til Rådets forordning nr. 23 af 4. april 1962 om den gradvise oprettelse af en fælles markedsordning for frugt og grøntsager (3), senest ændret ved Kommissionens forordning (EF) nr. 888/97 (4), fastsættes der fælles kvalitetsnormer for blomkål; i bilag I/6 til Kommissionens forordning nr. 58 om fastsættelse af fælles kvalitetsnormer for visse produkter i bilag I B til forordning nr. 23 (5), senest ændret ved forordning (EF) nr. 888/97, fastsættes der fælles kvalitetsnormer for artiskokker; disse normer afspejler ikke markedsforholdene;reglerne bør derfor omarbejdes og forordning nr. 23 og bilag I/6 til forordning nr. 58 ophæves; for at opnå gennemsigtighed på verdensmarkedet bør der tages hensyn til de normer, som FN's Økonomiske Kommission for Europa har anbefalet;formålet med normerne er at fjerne produkter, der ikke er af tilfredsstillende kvalitet, fra markedet, at påvirke produktionen, så den bliver i overensstemmelse med forbrugernes krav, og at lette handelsforbindelserne på grundlag af loyal konkurrence og dermed bidrage til at gøre produktionen mere rentabel;normerne gælder for alle handelsled; transport over lange afstande, oplagring af en vis varighed og de forskellige former for behandling, som produkterne underkastes, kan medføre ændringer på grund af produkternes biologiske udvikling eller deres mere eller mindre letfordærvelige karakter; der bør tages hensyn til disse ændringer, når normerne anvendes i de handelsled, som følger efter forsendelsesleddet; da produkter i klasse »Ekstra« skal sorteres og klargøres særligt omhyggeligt, skal der for dem kun tages hensyn til forringet friskhed og saftspændthed;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -UDSTEDT FØLGENDE FORORDNING:Artikel 1 1. Handelsnormerne for blomkål henhørende under KN-kode 0704 10 og artiskokker henhørende under KN-kode 0709 10 00 står henholdsvis i bilag I og II.2. Normerne gælder for alle handelsled på de betingelser, som er fastsat i forordning (EF) nr. 2200/96.I de led, som følger efter forsendelsesleddet, kan produkterne dog fravige normerne på følgende måde:- let forringet friskhed og saftspændthed- når det drejer sig om produkter i andre klasser end klasse »Ekstra«, mindre forandringer som følge af deres udvikling og deres mere eller mindre letfordærvelige karakter.Artikel 2 Forordning nr. 23 og bilag I/6 til forordning nr. 58 ophæves.Artikel 3 Denne forordning træder i kraft den 1. juli 1998.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 7. maj 1998.På Kommissionens vegneFranz FISCHLERMedlem af Kommissionen(1) EFT L 297 af 21. 11. 1996, s. 1.(2) EFT L 346 af 17. 12. 1997, s. 41.(3) EFT 30 af 20. 4. 1962, s. 965/62.(4) EFT L 126 af 17. 5. 1997, s. 11.(5) EFT 56 af 7. 7. 1962, s. 1606/62.BILAG I NORMER FOR BLOMKÅL I. DEFINITION Normerne gælder for blomkål af sorter (cultivarer) af arten Brassica oleracea L. convar. botrytis (L.) Alef. var. botrytis, der er bestemt til levering i frisk tilstand til forbrugeren; de omfatter ikke blomkål til industriel forarbejdning.II. BESTEMMELSER VEDRØRENDE KVALITET Normerne fastsætter de kvalitetskrav, som blomkål skal opfylde efter klargøring og emballering.A. Mindstekrav Generelt for klasserne gælder under hensyn til tolerancer og særlige bestemmelser for de enkelte klasser, at blomkålene skal være:- hele- sunde; produkter, der er angrebet af råd eller er forringet i en sådan grad, at de er uegnede til konsum, udelukkes- rene, praktisk taget fri for synlige fremmedlegemer- friske af udseende- praktisk taget fri for skadegørere- praktisk taget fri for skader forårsaget af skadegørere- fri for unormal ydre fugtighed- fri for fremmed lugt og/eller smag.Blomkålenes udvikling og tilstand skal være således, at de kan:- tåle transport og håndtering, og- ankomme til bestemmelsesstedet i tilfredsstillende tilstand.B. Klasseinddeling Blomkål inddeles i følgende tre klasser:i) Klasse »Ekstra« Blomkål i denne klasse skal være af fineste kvalitet. De skal have sortens typiske form, udvikling og farve.Blomkålene skal være:- velformede, faste og kompakte- meget tætte (blomsterstandene danner en fast lukket overflade)- ensartet hvide eller let cremefarvede (1)- fri for fejl, bortset fra små forringelser i overfladen, hvis de ikke forringer helhedsindtrykket, kvaliteten, holdbarheden eller præsentationen i emballagen.Præsenteres blomkålene »med blade« eller »studset«, skal bladene have et friskt udseende.ii) Klasse I Blomkål i denne klasse skal være af god kvalitet. De skal have sortens typiske egenskaber.Blomkålene skal være:- faste- tætte (blomsterstandene danner en lukket overflade)- hvide til elfenbensfarvede eller cremefarvede (2)- fri for fejl som pletter, bladudvækst mellem blomsterstandene, frostskader eller tryk.Blomkålene kan have følgende små fejl, hvis de ikke forringer helhedsindtrykket, kvaliteten, holdbarheden eller præsentationen i emballagen:- en let form- eller udviklingsfejl- en let fejl i farven- meget let mosset.Præsenteres blomkålene »med blade« eller »studset«, skal bladene have et friskt udseende.iii) Klasse II Denne klasse indbefatter blomkål, der ikke kan placeres i de højere klasser, men som opfylder ovennævnte mindstekrav.Blomkålene kan være:- let deforme- noget løststående- af gullig farve (3).De kan:- have lette spor af solskold- have bladvækst mellem blomsterstandene, dog højst fem små bleggrønne blade- være let mossede (med undtagelse af enhver mossethed, der er fugtig eller fedtet at tage på).To af følgende fejl kan accepteres, hvis blomkålene bibeholder deres væsentlige kendetegn med hensyn til kvalitet, holdbarhed og præsentation:- lette spor af skadedyrs- eller sygdomsangreb- lette overfladiske frostskader- lette tryk.III. BESTEMMELSER VEDRØRENDE STØRRELSESSORTERING Størrelsen bestemmes efter den største diameter i tværsnit. Mindstediameteren fastsættes til 11 cm, og forskellen mellem det mindste og det største hoved i samme pakning må ikke overstige 4 cm i diameter.IV. BESTEMMELSER VEDRØRENDE TOLERANCER Følgende tolerancer for kvalitet og størrelse er tilladt for produkter, der ikke opfylder kravene til den angivne klasse, i hver pakning.A. Kvalitetstolerancer i) Klasse »Ekstra« 5 % efter antal af blomkål, der ikke opfylder kravene til klassen, men som opfylder kravene til klasse I eller undtagelsesvis falder inden for tolerancerne for denne klasse.ii) Klasse I 10 % efter antal af blomkål, der ikke opfylder kravene til klassen, men som opfylder kravene til klasse II eller undtagelsesvis falder inden for tolerancerne for denne klasse.iii) Klasse II 10 % efter antal af blomkål, der hverken opfylder kravene til klassen eller mindstekravene, dog bortset fra blomkål, der er angrebet af råd eller udviser andre forringelser, som gør dem uegnede til konsum.B. Størrelsestolerancer For alle kvalitetsklasser: 10 % efter antal af blomkål, der ikke opfylder kravene til størrelsessorteringen og den angivne størrelse, men til den størrelse, som ligger umiddelbart under og/eller over den på pakningen angivne størrelse, med en mindstestørrelse på 10 cm i diameter i den mindste størrelsesklasse.V. BESTEMMELSER VEDRØRENDE PRÆSENTATION A. Ensartethed Indholdet af hver pakning skal være ensartet og må kun bestå af blomkål af samme oprindelse, handelstype, kvalitet og størrelse. Derudover skal blomkål i klasse »Ekstra« være af ensartet farve i samme pakning.Den synlige del af pakningens indhold skal være repræsentativ for hele indholdet.B. Emballering Blomkålene skal emballeres således, at produktet sikres passende beskyttelse.Materialerne, der anvendes indvendigt i pakningen, skal være nye, rene og af en kvalitet, der ikke fremkalder ydre eller indre forringelser af produktet. Anvendelse af materialer, herunder papir eller klistermærker med handelsmæssige oplysninger, er tilladt, hvis påtrykningen eller mærkningen foretages med sværte eller lim, der er giftfri.Pakningerne skal være fri for fremmedlegemer.C. Præsentation Blomkål kan præsenteres på følgende måder:i) med blade: blomkål forsynet med sunde, grønne blade, der i tal og længde er tilstrækkelige til fuldstændig at dække og beskytte hovedet. Stokken skal være afskåret kort neden under beskyttelsesbladeneii) uden blade: blomkål fri for alle blade og for den ikke spiselige del af stokken. Højst fem små, sarte, bleggrønne, hele blade, der ligger tæt ind til hovedet er tilladt.iii) studset: blomkål, der er omgivet af et antal blade, der er tilstrækkelige til at beskytte hovedet. Bladene skal være grønne og sunde og studset ned til højst 3 cm fra hovedets top. Stokken skal være afskåret kort neden under beskyttelsesbladene.VI. BESTEMMELSER VEDRØRENDE MÆRKNING Hver pakning skal på samme side være forsynet med følgende oplysninger anført med bogstaver, som er let læselige, ikke kan udviskes og er synlige udefra:A. Identifikation Pakker og/eller afsender: navn og adresse eller et af en officiel myndighed tildelt eller anerkendt mærke. Anvendes der en kode (mærke), skal angivelsen »pakker« og/eller »afsender« (eller en tilsvarende forkortelse) dog anføres i umiddelbar sammenhæng med koden (mærket).B. Produktets art - »blomkål«, hvis indholdet ikke er synligt udefra- handelstypens navn for blomkål af violet/rødviolet eller grøn farve.C. Produktets oprindelse - oprindelsesland og eventuelt produktionsområde eller national, regional eller lokal betegnelse.D. Handelsmæssige oplysninger - klasse- størrelse udtrykt som mindste eller største diameter eller styktal.E. Officielt kontrolmærke (valgfrit). (1) Det er dog tilladt at afsætte blomkål af sorter, som er tydeligt violette/rødviolette eller grønne, hvis de har de kendetegn, som er fastsat for den pågældende klasse.(2) Det er dog tilladt at afsætte blomkål af sorter, som er tydeligt violette/rødviolette eller grønne, hvis de har de kendetegn, som er fastsat for den pågældende klasse.BILAG II NORMER FOR ARTISKOKKER I. DEFINITION Normerne gælder for blomsterkurvene af artiskokker af sorter (cultivarer) af arten Cynara scolymus L., der er bestemt til levering i frisk tilstand til forbrugeren; de omfatter ikke artiskokker til industriel forarbejdning.II. BESTEMMELSER VEDRØRENDE KVALITET Normerne fastsætter de kvalitetskrav, som artiskokker skal opfylde efter klargøring og emballering.A. Mindstekrav Generelt for klasserne gælder under hensyn til tolerancer og særlige bestemmelser for de enkelte klasser, at artiskokkerne skal være:- hele- sunde; produkter, der er angrebet af råd eller er forringet i en sådan grad, at de er uegnede til konsum, udelukkes- rene, praktisk taget fri for synlige fremmedlegemer- friske af udseende uden tegn på visnen- praktisk taget fri for skadegørere- praktisk taget fri for skader forårsaget af skadegørere- fri for unormal ydre fugtighed- fri for fremmed lugt og/eller smag.Stokken skal være rent afskåret og må højst være 10 cm lang. (Sidstnævnte bestemmelse gælder ikke for artiskokker i buketter, dvs. et antal blomsterkurve, der er bundet sammen omkring stokkene, og heller ikke for artiskokker af sorten »Spinoso«).Artiskokkernes udvikling og tilstand skal være således, at de kan:- tåle transport og håndtering, og- ankomme til bestemmelsesstedet i tilfredsstillende tilstand.B. Klasseinddeling Artiskokker inddeles i følgende tre klasser:i) Klasse »Ekstra« Artiskokker i denne klasse skal være af fineste kvalitet. De skal have sortens og/eller handelstypens kendetegn. Kurvbladene i midterpartiet skal sidde tæt sammen i overensstemmelse med sortens egenskaber.De må ikke have fejl, bortset fra meget lette overfladeforandringer på kurvbladene, som ikke må forringe helhedsindtrykket, kvaliteten, holdbarheden eller præsentationen i emballagen.Blomsterkurvbunden må ikke udvise tegn på begyndende træethed.ii) Klasse I Artiskokker i denne klasse skal være af god kvalitet. De skal have sortens og/eller handelstypens egenskaber. Kurvbladene i midterpartiet skal sidde tæt sammen i overensstemmelse med sortens egenskaber.Følgende små fejl kan dog tillades, hvis de ikke forringer helhedsindtrykket, kvaliteten, holdbarheden eller præsentationen i emballagen:- mindre fejl ved formen- mindre forandringer som følge af frost (sprækker)- meget lette beskadigelser.Blomsterkurvbunden må ikke udvise tegn på begyndende træethed.iii) Klasse II Denne klasse indbefatter artiskokker, der ikke kan placeres i de højere klasser, men som opfylder ovennævnte mindstekrav. De kan være lidt åbne.Følgende fejl kan accepteres, hvis artiskokkerne bibeholder deres væsentlige kendetegn med hensyn til kvalitet, holdbarhed og præsentation:- fejl ved formen- forandringer som følge af frost (»frostsvedne« artiskokker)- lettere beskadigelser- mindre pletter på de yderste kurvblade- begyndende træethed i blomsterkurvbunden.III. BESTEMMELSER VEDRØRENDE STØRRELSESSORTERING Størrelsen bestemmes efter den største diameter i blomsterkurvens tværsnit.Minimumsdiameteren er fastsat til 6 cm.Nedenstående størrelsessortering er obligatorisk for klasse »Ekstra« og I; den er valgfri for klasse II:- diameter på 13 cm og derover- diameter på 11 cm indtil 13 cm- diameter på 9 cm indtil 11 cm- diameter på 7,5 cm indtil 9 cm- diameter på 6 cm indtil 7,5 cm.Endvidere er en diameter på 3,5 cm indtil 6 cm tilladt for artiskokker kaldet »Poivrade« eller »Bouquet«.IV. BESTEMMELSER VEDRØRENDE TOLERANCER Følgende tolerancer for kvalitet og størrelse er tilladt for produkter, der ikke opfylder kravene til den angivne klasse, i hver pakning.A. Kvalitetstolerancer i) Klasse »Ekstra« 5 % efter antal af artiskokker, der ikke opfylder kravene til klassen, men som opfylder kravene til klasse I eller undtagelsesvis falder inden for tolerancerne for denne klasse.ii) Klasse I 10 % efter antal af artiskokker, der ikke opfylder kravene til klassen, men som opfylder kravene til klasse II eller undtagelsesvis falder inden for tolerancerne for denne klasse.iii) Klasse II 10 % efter antal af artiskokker, der hverken opfylder kravene til klassen eller mindstekravene, dog bortset fra artiskokker, der er angrebet af råd eller udviser andre forringelser, som gør dem uegnede til konsum.B. Størrelsestolerancer For alle kvalitetsklasser: 10 % efter antal af artiskokker, der ikke opfylder kravene til størrelsessorteringen eller svarer til den angivne størrelse, men som har en størrelse, der ligger umiddelbart under og/eller over den angivne størrelse med en mindstediameter på 5 cm for artiskokker, der placeres i den mindste størrelsesklasse (6-7,5 cm).For artiskokker kaldet »Poivrade« eller »Bouquet« er der ikke fastsat nogen størrelsestolerance.V. BESTEMMELSER VEDRØRENDE PRÆSENTATION A. Ensartethed Indholdet af hver pakning skal være ensartet og må kun bestå af artiskokker af samme oprindelse, sort eller handelstype, kvalitet og størrelse (hvis der er fastsat størrelsessortering).Den synlige del af pakningens indhold skal være repræsentativ for hele indholdet.B. Emballering Artiskokker skal emballeres således, at produktet sikres passende beskyttelse.Materialerne, der anvendes indvendig i pakningen, skal være nye, rene og af en kvalitet, der ikke fremkalder ydre eller indre forringelser af produktet. Anvendelse af materialer, herunder papir eller klistermærker med handelsmæssige oplysninger, er tilladt, hvis påtrykningen eller mærkningen foretages med sværte eller lim, der er giftfri.Pakningerne skal være fri for fremmedlegemer.VI. BESTEMMELSER VEDRØRENDE MÆRKNING Hver pakning skal på samme side være forsynet med følgende oplysninger anført med bogstaver, som er let læselige, ikke kan udviskes og er synlige udefra:A. Identifikation Pakker og/eller afsender: navn og adresse eller et af en officiel myndighed tildelt eller anerkendt mærke. Anvendes der en kode (mærke), skal angivelsen »pakker« og/eller »afsender« (eller en tilsvarende forkortelse) dog anføres i umiddelbar sammenhæng med koden (mærket).B. Produktets art - »artiskokker«, hvis indholdet ikke er synligt udefra- sortens navn for klasse »Ekstra«- »Poivrade« eller »Bouquet«, hvis det er relevant- »Spinoso«, hvis det er relevant.C. Produktets oprindelse Oprindelsesland og eventuelt produktionsområde eller national, regional eller lokal betegnelse.D. Handelsmæssige oplysninger - klasse- antal blomsterkurve- størrelse (hvis der er tale om størrelsessortering) udtrykt ved blomsterkurvenes mindste og største diameter.E. Officielt kontrolmærke (valgfrit).